"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Nagu tavaliselt toob saate teieni
Soome misjoniühendus One Way Mission.
Tere tulemast saatesse!
Täna pühendame kogu pooltunni
Ritu Ylipahkala ja tema külalise Sari Essayahi vestlusele.
Nauditavaid hetki!
Ritut tuntakse kunagise noortejõugu juhina Helsingis.
Seda narkonoort vaimuasjad ei huvitanud
ja kui üks evangelist püüdis talle Jeesusest rääkida,
viskas Ritu ta Töölö lahte.
Vaimne ärkamine saabus Ritu ellu siiski 1972. a.
Ritust endast sai evangelist,
kes vallutas soomlaste südamed põhikoolist kuni vanadekodudeni.
Tema sõpraderingis on röövleid, politseinikke, töölisi ja ministreid.
RITU JA SÕBRAD
Mul on hea meel, et mul on täna külas Sari Essayah
kes on tegutsenud Kristlike Demokraatide rahvaesindajana,
partei sekretärina, fraktsiooni esimehena parlamendis,
Europarlamendi saadikuna,
ja mis kõige huvitavam,
ta on maailma kiireim käija.
Samuti on ta ema ja abikaasa, nii et ta on palju jõudnud.
Räägi, mis sind poliitikasse viis.
Mind on alati huvitanud ühiste asjade eest hoolitsemine.
Juba koolipõlves osalesin õpilasesinduses
ja õpilaste valitud esindajana koolinõukogus.
Umbes 20-aastasena palus endine õpetaja
mul osaleda sõltumatu kandidaadina maakonna valimistel.
Maakonnas ehitati noortekeskust ja vajati kedagi noorte huve esindama.
Nii lõingi kaasa. Rahaesindajaks mind veel ei valitud,
noortetoimkonda aga pääsesin ja tegelesin sellega paar aastat.
Samal ajal võttis sport üha rohkem aega.
Kui järgmistele valimistele kutsuti, tõdesin, et ei jõua.
Treeninglaagrid võtsid palju aega ja ma ei tahtnud olla esindaja,
kes saab alles koosolekul teada, mis toimub.
Nii et toona jäi poliitikas osalemine pooleli.
Kui nende aastate vältel usule tulin, hakkas taas ühiskond huvitama.
Kui vana sa siis olid?
Olin mingi 20-aastane. Ühiskonnateema hõõgus endiselt.
Pärast usule tulemist arvasin, et poliitika usklikule ei sobi.
Mäletan, et tollal oli rahvaesindaja,
hilisem minister ja erinõunik Matti Ryhänen,
kes saatis mulle sõnumeid, et tasuks valimistel osaleda.
Mäletan, et vastasin: Arvan, et usklikule poliitika ei sobi.
Matti ei andnud alla ja saatis mulle lugemist.
Pöördepunktiks oli see, kui sina, Ritu, koos Marja-Liisaga,
kes oli tollal rahvaesindaja ... - Olime siis Varpaisjärvel koosolekul.
- ... ja tegelikult parlamendi asespiiker.
Tulite Marja-Liisaga pärast noorte uimastiteemalist üritust
meie juurde teed jooma.
Marja-Liisa palvetas ja õnnistas õhtut ning ütles:
Mul on tugev tunne, et Jumal kutsub sind poliitikasse.
Mul tekkis hereetiline mõte, mida hiljem Marja-Liisalegi mainisin,
et ta tahtis mind mõnele oma valimisüritusele meelitada.
Ta ilmselt nägi mu näost, et olin väga umbusklik.
Ta teadis, et olin treeninglaagrisse minemas,
ja ütles: Jumal võib seda sulle veel laagris kinnitada.
Austraalias treeninglaagris olles läksin kohalikku kogudusse.
Täiesti võõras mees tuli mu eest palvetama
ja ütles samamoodi, et Jumal viib mind mõju avaldama.
Ta ütles väga eriliste sõnadega,
et Jumal viib mind kuningate ja vürstide sekka.
Need veidrad sõnad jäid mind vaevama.
Kui järgmisel sügisel
tuldi mind kohalikel valimistel taas osalema kutsuma,
mõtlesin, et olen saanud nii konkreetseid kutseid Jumalalt,
et ehk siis peaks selle läbi katsuma ja kandideerima.
Mind valiti maakonnavalitsusse.
Tasapisi edenesin erinevatesse komisjonidesse
ja osalesin aktiivselt kohalikus poliitikas.
Siis kolisime perega Varsinais-Soomesse.
Mõne aasta pärast kutsuti ka seal kandideerima.
Nii valiti mind parlamenti ja nagu sa mu resümeest loetlesid,
hakkas see kõik tasapisi Jumala juhatusel teostuma,
kuni ühel päeval olin Europarlamendis.
Osalesin ühel istungil.
Samal nädalal oli seal esinenud mitmeid peaministreid.
Tol hetkel esines parlamendile Jordaania kuningas Abdullah.
Istusin seal ja äkki meenusid tundmatu austraallase sõnad,
et Jumal viib sind mõju avaldama kuningate ja vürstide sekka.
Pisarad hakkasid voolama
ja mõistsin väga jõuliselt, et Savo tüdruk
on leidnud tee kuningate ja vürstide sekka.
Jumal oli avanud uksi kohtadesse,
kus ma poleks osanud kujutledagi, et end kunagi leian.
See oli väga sügav ja vapustav hetk.
Mind täitis tohutu tänulikkus,
et Jumal juhatab meid imeliselt, kui oma elu Tema kätte anname.
Ja Atlantas tulid maailmameistriks. Sa olid vist 20-aastane?
Tegelikult oli see Stuttgartis, Saksamaal.
Keegi pani siis lehte valeinfo.
Jah. See oli 1993 Stuttgartis.
Aga mäletan Euroopa meistritiitlit. - See tuli 1994. a.
Järgmisel aastal spordi valdkonnas.
- Siis said meistritiitli puhul Mersu.
Minagi olen viibinud rohelises "MM ykkönen" Mercedeses.
Ütlesin veel kellelegi: Sõida sina koosolekule oma Mersuga,
mina lähen maailmameistri Mersuga. - Jah, sõidutasime Ritut.
- Tegime koos tööd. Rääkisime ja tunnistasime noortele. Tore oli.
Sa oled ka ökonomist.
Tänapäeval peab poliitikas majandust tundma.
Rahvaesindaja peab seadusi tegema.
Rahvasaadiku tähtsaim ülesanne on seadusandlus,
nii on hea omada majandusharidust, sest see hõlmab ka rahaasju.
Oled pikalt linnavalitsuses töötanud.
Rääkisid oma poliitikasse minekust.
Meie riigis on mitmete raskuste ajad.
On töötust, vaesust ja diskrimineerimist.
Mida peaks tegema nende probleemide lahendamiseks?
Milline on sinu nägemus poliitikuna?
Poliitikas tehakse siis seadusi ja püüame teha õiglasi eelarveid.
Soomes on omaks võetud Põhjamaade heaoluühiskonna mudel,
kus inimeste elu püütakse toetada erinevate sotsiaalteenuste kaudu.
On ka miinimumprivileegid,
millega kindlustatakse, et kui inimene on töötu või haige,
on tal mingi turvavõrk, kuhu maanduda.
Kristlasena on oluline meeles pidada,
et me ei saa ligimesearmastust Soomes kohustuslikuks muuta.
Selleks on vaja iga inimese südamest lähtuvat tahet.
Kui inimene kogeb oma elus Jumala armastust,
avanevad ta silmad ka ligimeste viletsust nägema.
Selles mõttes ei piisa ka parimatest ühiskonnakorraldustest.
Vaja on kogudusi, kirikuid, kolmandat sektorit,
kes töötavad ligimesearmastuse baasil,
kus nähakse teisi hädas ja tahetakse neid aidata.
Kristlik poliitik töötabki selliste väärtuste põhjal.
Paljud on tänapäeval ligimesearmastuse kaotanud.
Poliitika pole sind ära rikkunud,
sest oled niivõrd tasakaalukas ja õnnelik.
Seda teeb usk. Ja sul on kindlasti hea abikaasa,
ja kaks tütart, kes on nüüd vist murdeeas.
Murdeeas tütarde emana on vahel mõistus otsas nagu teistelgi,
kuid on tore, et lapsed on olnud usus
ja on saanud selles kasvada.
Murdeeas peab inimene proovima ja mõtlema,
kas ta usun neid asju ka isiklikult
või on see vanemate või pühapäevakooli usk.
See etapp on kõigil. Ka meie poistel oli see murdeeas.
Nad on usus, aga neilgi oli küsimärke.
On väga tähtis, et inimene jõuaks ise selgusele,
et tahab ise Jeesust järgida. - Oluline on ka ise eeskujuks olla.
On tore, et sa pole poliitikuna küüniliseks muutunud.
Võib-olla ka seetõttu, et sind on spordis treenitud.
Sa mõistad, kuidas Issand treenib.
Poliitikas tuleb meeles pidada, et see seisneb koostöös.
Väiksest parteist tulnuna olen õppinud nägema,
et asjade edendamises on oluline seda koos teha.
Pole oluline, kelle arvele mingi saavutus läheb,
vaid et head asjad edenevad.
Milline oli sinu treening sportlasena?
Kas vaimne või milline?
Spordiga alustasin väiksest peale, kui ühinesin spordiseltsiga.
Harrastasin erinevaid alasid.
Tollal peeti maal talvel suusa- ja kevadel jooksuvõistlusi.
Suvel olid teatejooksud ja mina jooksin ka pikki maid.
Mingil ajal tuli mu spordirepertuaari ka kiirkõnd.
16-17-aastaselt pidin valima meeskonna, kus treenida,
ja siis pidin ka ala valima.
Mul olid treeningprogrammid, mida paar korda päevas järgida,
kuhu kuulusid venitamine, vormiga tegelemine jms.
Esindusmeeskonna uste avanedes tulid ka tiitlivõistlused jms.
Neis on peale füüsilise treeningu oluline ka vaimne ettevalmistus.
Tuleb katsumuseks ja tipphetkeks valmis olla.
Teatud mõttes oli siin ka usust abi.
See andis rahu südamesse, sest suurvõistlused on närvilised.
Võib mõelda kõigele, mis võib võistlustel viltu minna
ja kas treeninguga on milleski vigu tehtud.
Olen alati mõelnud, et Taevaisa on mind omaks võtnud
ja kõige eest mu elus hoolitsenud, nii et isegi kui veidi närvis olen,
võin paluda, et Jeesus annaks parima tulemuse,
mis kuulub mulle ja vastaks kõigele, milleks olen treeninud.
Siis tunnen, et mul pole survet, kui stardijoonele lähen.
Kuidas poliitikas selle usueluga on?
Kõike ma ei mõista,
aga poliitikut ei tohi liiga vaimseks ajada,
kuna elame siiski maa peal. Poliitikul on tähtis neid asju osata.
Kuidas on lood su usueluga, kui mees ja lapsedki on kristlased?
Kuidas oma vaimset seisu valvad?
Palve on kindlasti nurgakivi, argine dialoog Jumalaga.
Siiagi sõites palusin bussis selle saate ja tänase päeva eest.
Tähtis on ka Piiblit lugeda, kuna see anti meie elu juhiseks.
Sealt saab ka eakaaslaste tuge, kui näeb tavaliste inimeste elusid,
kes omal ajal elasid. Neil on samad mured mis meilgi.
Ja ka samad rõõmud. Tihti kogen,
et jüngrid ja Vana Testamendi rahvas tulid toime mitmete katsumustega,
alati polnud kerge, kuid tähtsaim oli Jumala ligiolu kogemine elus.
See ongi olulisim.
Mind pole kunagi tõmmanud kristlus, mis vaid roosamanna oleks.
- Elus on ikka katsumusi ka.
Vanas Testamendis ehitas kuningas Saalomon 40 aastat templit.
Kuningas palus andeks rahva patte.
Ja kuninga palveid kuuldi. Ajaraamat räägib Saalomoni ajast.
Jumal tahaks, et kõigis parteides oleks rahvaesindajate
ja parlamendis saadikute seas, kes otsustavad, kristlasi,
kuna seal tehakse seadusi.
Nii mõnigi vanem kristlane on öelnud, et hääletab põlvedel.
Kommunist, kes on tõeline ateist,
ei pruugi anda sulle telgi- või kogunemiskohta.
Kristliku töö pärast peab parlamendis ka kristlasi olema,
kes õigeid seadusi teeksid. Kristlased peaksid ärkama palvetama
ja hääletama minema. See ei võta tükki küljest.
Mina huvitun poliitikast kodus. Ise ma sinna ei läinud, kuigi kutsuti.
Mul on mujal väga tugev kutsumine, aga asju mõjutada saab ikkagi.
Jälgin hoolega poliitikat ja tahan olla asjadega kursis.
Ka Iisraeli teema on kristlasele tähtis.
Tänapäeva Euroopat vaadates teeb muret, kui näeb,
kuidas antisemitism eri paigus taas pead tõstab.
Taani ja Prantsusmaa sündmused olid šokeerivad.
Eraldasime Soomes 100 000 eurot Helsingi Juudi Kogudusele
turvakorralduste parandamiseks.
On oluline, et koolihariduses saaks iga põlvkond teadlikuks ...
- Jah. Kas ei piisanud, et sakslased kuus miljonit juuti tapsid?
- Jah, et tuntaks meie ajalugu ja see kunagi ei korduks.
Ei Euroopas ega meie riigis.
Seepärast on oluline, et seadusandlus ja kohtusüsteem
astuksid rassistlike ja antisemitistlike kuritegude puhul kohe vahele.
On imelik, et Magneettimedia artikleid
pole suudetud varem vaos hoida.
Hoolimata kohtuotsusest jätkavad nad kirjutamist.
Selle suhtes peaks meil nulltolerants valitsema.
Olen nõus. Siin Soomeski tuleks aktsepteerida kõiki välismaalasi.
Minu meelest oli hea siseminister Päivi Räsäneni ütlus,
et peaksime vastu võtma kristlikke põgenikke,
näiteks kopti kristlasi, keda Egiptuses taga kiusatakse.
ja teisi, keda taga kiusatakse.
Teised usundid põhinevad vihal, aga meil on armastuse Jumal.
Asju tuleks armastuses ajada.
Oled selgrooga poliitikuks olnud.
Kui sind enam parlamendis polnud,
kirjutas spiiker Paavo Lipponen Helsingin Sanomates,
et tunneb sinust puudust.
Paavo Lipponen oli tollal parlamendi spiiker ja ta ütles,
et igatseb Sari Essayah'i järgi.
Ta oli hea spiiker ja hoidis parlamendis korda.
Töötasin temaga oma partei esindajana
parlamendi 100-aastase juubelipeo korralduskomitees.
Nii õpib inimesi tundma.
Paljud peavad teda kolliks, aga inimesena on ta väga õrn.
Paavol on süda õiges kohas.
Ta aktsepteerib võimu juures ka naisi.
On tore, et poliitikas on esindatud ka naiste perspektiiv.
Soomes on seda üsna palju.
Mis komisjonis sa Europarlamendis olid?
Olin majanduskomisjonis.
Nagu kunagi Soomegi parlamendis, kuna mul on majandusharidus.
Majandusasjad on alati huvitanud.
Teiseks osalesin ka tööjõu- ja sotsiaalkomisjonis,
kuna seegi on väga tähtis valdkond.
Majanduse ja töö valdkonnad on omavahel seotud.
Kui majandus kasvab, on ka tööhõive lood head.
Siis pääsevad tööturule needki, kel on vähe haridust või kogemust.
Majanduslanguse ajal on aga raske just noortel, väheharitutel
ja pikalt tööta olnutel, mõnedes Euroopa riikides ka naistel,
üldse tööturule pääseda.
Nii on majandus ja tööhõive väga kesksed teemad.
Poliitikud peavadki töökohti looma.
- Vähemalt eeldusi selleks.
- Kuidas Kreekaga lood on? Nendega tuleks karm olla.
See on hetkel paras peavalu.
Kreeka erineb teistest varem raskustes olnud EL riikidest,
kuna ühines kunagi ELga võltsitud statistika alusel.
Nad ilustasid oma näitajaid veidi.
Inimeste pahameel on mõistetav:
Miks peaksime maksma nende arved, kui nemad on valesti teinud?
On oluline,
et Kreekas saaks korda oma riigi maksusüsteem.
Kannatavad tavainimesed,
sest kärbitud on pensione ja sotsiaaltoetusi.
Rahvas peab tõesti kaaluma, kas on raha ravimiteks või arsti jaoks.
Kreekas maksti toetusi neilegi, kes juba viis aastat surnud olid.
Seal kandsid rikkad oma vara
juba kaua aega tagasi maksuinspektorite ulatusest välja.
Maksusüsteem ei suuda koguda kogu vajaminevat maksutulu.
Soomest võiks minna sinna appi seda süsteemi ehitama,
et Kreekas asjad pikemas perspektiivis korda saaksid.
Ilmselt ei suuda kõik riigid aidata.
Nende toetamine on raske teema, kuid poliitik peab majandust mõistma.
See käib terve mõistuse juurde.
Meilegi tuli postiga kuhi pabereid, mida täita.
Poliitikas on palju lobiste.
Neid on tõesti palju. Europarlamendis veel eriti palju.
Lobiste on ka Soome parlamendis, kuid eriti palju just Brüsselis.
See on Washingtoni järel maailma teine lobistide pealinn.
Seal on palju neid, kes tahavad oma nägemust seadustada
ja seal oma asja kaitsevad.
Seal käivad ka kristlased ja on ka kristlik osakond.
Jah. On väga tähtis,
et kristlikud organisatsioonid ja uskkonnad on märganud,
et EL seadusandlus mõjutab ka kohalike ühiskondade väärtusi.
Seepärast tahetakse seal oma hääl kuuldavale tuua.
Kristlikel europarlamentääridel on ühine palvegrupp,
mida minagi 2014. a juhatasin.
Kord kuus kogunesime palvetama ja asjadest rääkima.
Samasugune on ka Soome parlamendis.
Kord aastas korraldab EL palvegrupp Euroopa palvehommikusöögi
Washingtoni palvehommikusöögi eeskujul.
Sinna kutsutakse osalejaid EP erinevatest toetusühendustest,
kuid eelkõige kristlike ühenduste ja uskkondade esindajaid,
aga ka europarlamentääre
ja kohalike parlamentide palvegruppide esindajaid.
ELs on 28 liikmesriiki.
Tore tähelepanek on see,
et hetkel on 16-17 liikmesriigi parlamentides oma palvegrupid.
Nagu Soomeski. Soome oma on üks vanemaid.
Nende ümber on loodud võrgustik,
et saaks kristlastega asju jagada.
Olid mehega ka USAs Obama palvehommikusöögil.
See on veelgi ulatuslikum, kus on hetkel üle 3000 osaleja.
Rahvusvahelisi külalisi on juba üle tuhande.
See kestab mitmeid päevi ja toimub mitmeid üritusi.
Tähtsaim on siiski alati see palvehommikusöök.
Tänavu peeti seal üks eriti mõjuvõimas kõne.
Seal kõneles Nascari võistluste kommentaator,
kes varem ka ise samas sarjas võistles.
Ta rääkis väga lihtsalt, kuidas Jeesus ta päästnud on,
ning kuidas see muutis tema ja ta pere elu.
Tema kõne oli nii liigutav, et rahvas nuttis.
Minugi lauas oli üks ülikooliprofessor Alžeeriast
ja ühe rahvusvahelise suurfirma asejuht.
Mõlemad mehed pühkisid pisaraid.
See kõne oli niivõrd mõjuvõimas.
Tundus nagu oleks seal olnud eriline Püha Vaimu atmosfäär.
Rahvas sai puudutatud, kuna nad mõistsid,
et Jeesus on tee, tõde ja elu.
Ja nüüd me palvetame koos Sariga
teie kõigi eest ja Soome valijate eest
ja Soome rahva eest, et meil oleks rahulik elu.
Rahva juhtide eest tuleb palvetada, et Jumal häid otsustajaid annaks.
Aitäh Jeesus, et annad meie riigile kristlikke otsustajaid.
Selliseid nagu Sari ja ka teisi kõikidesse parteidesse.
Sest see aitab riigis õiglasi otsuseid teha.
Õnnista kõiki riigi poliitikuid ja presidenti.
Issand, aita, et maailmas oleks rahu, Ukrainas, Aafrikas ja mujal.
Issand, sina näed, kuidas juudid peavad kannatama,
kuidas paljud usklikud kannatavad.
Aitäh, Issand, et Sina ilmud sellele rahvale.
Issand õnnistagu ja kaitsku meid, Ta lasku oma pale paista meie üle
ja olgu meile armuline.
Issand tõstku oma pale meie üle ja andku meile rahu!
Isa, Poja ja Püha Vaimu nimel. Aamen.
Selline on tänane One Way saade.
Aitäh vaatamast! Järgmise nädalani!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri